
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΙΑΝΟΥΑΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

31 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση του Προέδρου της Επιτροπής επεξεργασίας και εκπόνη¬ 
σης νέου κώδικα κατάστασης δημ. υπαλλήλων του άρθρου 11 του 


Ν. 1943/1991. 1 

Ανάθεση αρμοδιοτήτων Υπουργού Οικονομικών στον Υφυπουργό Οικο¬ 
νομικών . 2 

Ορισμός των υποχρεωτικών Βιβλίων που πρέπει να τηρούν οι Υπηρε¬ 
σίες Αιμοδοσίας. 3 

Συμπληρωματική απόφαση κοστολόγησης των δωρεάν διατιθεμένων 
συγγραμμάτων στους φοιτητές Α.Ε.Ι. 4 


Κύρωση Συλλογικής Σύμβασης Εργασίας Πλοιάρχου και πληρώματος 
του Ωκεανογραφικού σκάφους του Εθνικού Κέντρου θαλασσίων 
Ερευνών (Ε.Κ.Θ.Ε.) «ΑΙΓΑΙΟ» και του Ερευνητικού Σκάφους του 


Ερευνητικού Κέντρου Κρήτης «ΦΙΛΙΑ». 5 

Συγκρότηση Κεντρικού Συμβουλίου Χωροταξίας, Οικισμού και Περι¬ 
βάλλοντος . 6 

Αποδοχή τίτλου Επίτιμου Διδάκτορα στον Α. Σιμαντώβ . .·. 7 


Διορθώσεις σφαλμάτων 

Διορθώσεις σφαλμάτων στο από 15.11.91 Π.Δ. περί εγκρίσεως συστά- 
σεως του αυτοτελούς κοινοφελούς Ιδρύματος, με την ονομασία 
«ΚΟΙΝΩΦΕΛΕΣ ΙΔΡΥΜΑ ΣΤΑΥΡΟΥ ΚΑΙ ΜΙΜΙΚΑΣ ΚΑΡΑ- 
ΣΟΥΛΗ ΕΞ ΑΓΚΥΡΑΣ ΜΙΚΡΑΣ ΑΣΙΑΣ ΚΑΙ ΤΟΥ ΟΙΚΟΥ ΑΥ¬ 


ΤΩΝ».:.. 8 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ2/47641 (1) 


Αντικατάσταση του Προέδρου της Επιτροπής επεξεργασίας και εκπόνησης 
νέου κώδικα κατάστασης δημ. υπαλλήλων του άρθρου 11 του Ν. 
1943/1991. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

Τις διατάξεις: 

α) Του άρθρου 11 του Ν. 1943/1991 (ΦΕΚ 30/Α/1991) «Εκσυγχρο¬ 
νισμός της Οργάνωσης και Λειτουργίας της δημόσιας διοίκησης κ.λπ.». 

β) Του Ν.Δ. 216/1974 «Περί συστάσεως Υπουργείου Προεδρίας Κυ- 
βερνήσεως». 

γ) Του Π.Δ. 320/1988 «Οργανισμός των Υπηρεσιών του Υπουργείου 
Προεδρίας της Κυβέρνησης». 

2. Την ΔΙΔΚ/Φ2/21185/10.6.1991 (ΦΕΚ 581 τ. Β /27.7.1991 
απόφαση του Υπουργού Προεδρίας της Κυβέρνησης. 


3. Την 45533/26.11.1991/ΦΕΚ 217 τ. Γ 26.11.1991) απόφαση 
του Πρωθυπουργού και του Υπουργού Προεδρίας της Κυβέρνησης για το 
διορισμό του Νικ. Αργυρόπουλου ως Γενικού Γραμματέα του Υπουργείου 
Προεδρίας της Κυβέρνησης, αποφασίζουμε: 

Τροποποιούμε την ΔΙΔΚ/Φ2/21185/30.6.1991 απόφασή μας και 
ορίζουμε τον Νικόλαο Αργυρόπουλο Γενικό Γραμματέα του Υπουργείου 
Προεδρίας της Κυβέρνησης ως Πρόεδρο της Επιτροπής επεξεργασίας και 
εκπόνησης νέου κώδικα κατάστασης των δημοσίων υπαλλήλων του αρθρ. 
11 του Ν. 1943/1991 σε αντικατάσταση του Ιωάννη Αναστόπουλου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Δεκεμβρίου 1991 

Ο ΥΠΟΥΡΓΟΣ 

Σ. ΚΟΥΒΕΛΑΣ 
-♦- 

Αριθ. 1007556/116/0006Α/Υ1660 (2) 

Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 3 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

3. Το άρθρο 81 του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α' 101). 

4. Το Π.Δ. 284/1988 «Οργανισμός·του Υπουργείου Οικονομικών» (Α' 
128), όπως ισχύει. 

5. Την αριθ. Υ.114/1986 απόφαση του Πρωθυπουργού (Β' 247), όπως 
τροποποιήθηκε με την αριθ. 521/1991 ομοία απόφαση (Β’ 808), με την 
οποία συστήθηκε μία θέση Υφυπουργού στο Υπουργείο Οικονομικών. 

6. Το Π.Δ. 359/1991 «Διορισμός μελών της Κυβέρνησης και Υφυπουρ¬ 
γών» (Α’ 127), με το οποίο διορίστηκε Υφυπουργός Οικονομικών ο Κων¬ 
σταντίνος Γιατράκος. 

7. Την αριθ. 1086421/2042/Α0006/30.11.1990 κοινή απόφαση 
του Υπουργού Προεδρίας της Κυβέρνησης και Οικονομικών εξαίρεση διοι¬ 
κητικών Πράξεων ή εγγράφων του Υπουργείου Οικονομικών από τον πε¬ 
ριορισμό των υπογραφών της παραγράφου 1 του άρθρου 81 του Ν. 1892/ 
1990 (β' 756). 

8. Το Π.Δ. 17/1991 «Σύσταση Γενικών Διευθύνσεων και Μονάδας 
Στρατηγικού Σχεδιασμού και Ανάλυσης Πολιτικής στο Υπουργείο Οικονο¬ 
μικών» (Α' 7). 

9. Το Π.Δ. 516/1991 «Σύσταση Γενικής Γραμματείας Οικονομικής 
Πολιτικής και Συστημάτων στο Υπουργείο Οικονομικών», αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ανάθεση αρμοδιοτήτων κατά θέματα 

Στον Υφυπουργό Οικονομικών Κωνσταντίνο Γιατράκο αναθέτουμε την 
άσκηση των παρακάτω αρμοδιοτήτων που αναφέρονται: 

1. Στην εποπτεία των εξής νομικών Προσώπων: α) Μετοχικού Ταμείου 
Πολιτικών Υπαλλήλων (Μ.Τ.Π.Υ.), β) Οργανισμού Διαχείρισης Δημοσίου 
Υλικού (Ο.Δ.Δ.Υ.), γ) Ειδικού Ταμείου Ελέγχου και Εποπτείας Φορολο¬ 
γίας Οινοπνεύματος (Ε.Τ.Ε.Ε.Φ.Ο.), δ) Κτηματικής Εταιρείας του Δημο¬ 
σίου (Κ.Ε.Δ.), ε) Καταστημάτων Αφορολογήτων Ειδών (Κ.Α.Ε.) και ι) Δι¬ 
ώρυγας Κορίνθου Α.Ε. 

2. Στο διορισμό μελών συλλογικών οργάνων του Υπουργείου Οικονομι¬ 
κών, που έχουν σχέση με Υπηρεσίες της αρμοδιότητάς του, καθώς και Διοι¬ 
κητικών Συμβουλίων Νομικών προσώπων που εποπτεύονται απ’ αυτόν. 

3. Στην συνυπογραφή πράξεων, αποφάσεων ή διαταγμάτων που εκδίδο- 
νται από κοινού με άλλους Υπουργούς ή Υφυπουργούς και ανάγονται σε 
αντικείμενα των Υπηρεσιών του επομένου άρθρου. 

4. Στην έκδοση αποφάσεων έγκρισης δαπανών, παροχής πιστώσεων 
εντολών προμηθειών ή εκτέλεσης έργων, καθώς και ανάληψης και αναγνώ¬ 
ρισης δαπανών, άνω του ποσού των εκατόν είκοσι εκατομμυρίων 
(120.000.000) και μέχρι του ποσού των διακοσίων εκατομμυρίων 
(200.000.000) δραχμών, που ανάγονται σε αντικείμενα των Υπηρεσιών 
του επομένου άρθρου. 

5. Στην κατάρτιση συμβάσεων προβλεπομένων από το νόμο και στην 
έγκριση ή επικύρωση όμοιων συμβάσεων αξίας άνω του ποσού των εκατόν 
είκοσι εκατομμυρίων (120.000.000) δραχμών, που ανάγονται σε αντικεί¬ 
μενα των Υπηρεσιών του επομένου άρθρου. 

6. Στην αποδοχή ή μη των γνωμοδοτήσεων της Ολομέλειας του Νομι¬ 
κού Συμβουλίου του Κράτους σε θέματα της αρμοδιότητάς του. 

7. Στην αποδοχή ή μη των αποφάσεων της Επιτροπής άρθρου 24 του Ν. 
1543/1985 (Α' 73) και στην έγκριση ή μη των αποφάσεων της Επιτροπής 
του άρθρου 24 του Ν. 1813/1988 (Α' 243). 

8. Στην έγκριση ή μη των αποφάσεων του Ανωτάτου Χημικού Συμβου¬ 
λίου (άρθρο 4 του Δ/τος της 31.10.1929 - ΦΕΚ Α' 391). 

9. Στην κοινοβουλευτική εκπροσώπιση για τον έλεγχο που ασκείται σε 
θέματα αρμοδιότητας Υπουργείου Οικονομικών και Νομικών Προσώπων 
Δημοσίου Δικαίου που εποπτεύονται απ’ αυτό. Η Κοινοβουλευτική αυτή αρ¬ 
μοδιότητα ασκείται παράλληλα με τον Υπουργό Οικονομικών έπειτα από 
συνεννόηση. 

Άρθρο 2 

Ανάθεση αρμοδιοτήτων κατά Υπηρεσίες 

Εκτός από τις αρμοδιότητες σε ειδικά θέματα που αναφέρονται στο προη¬ 
γούμενο άρθρο 1, αναθέτουμε στον ίδιο Υφυπουργό την άσκηση των αρμο¬ 
διοτήτων που ανήκουν σύμφωνα με τις κείμενες διατάξεις στις κατωτέρω 
Υπηρεσίες, περιλαμβανομένων και των προτάσεων για την έκδοση κανονι¬ 
στικών και ατομικών διαταγμάτων. 

1. Διεύθυνση Πολιτικής Σχεδίασης Εκτάκτου Ανάγκης (Π.Σ.Ε.Α.). 

2. Από τη Γενική Γραμματεία Οικονομικής Πολιτικής και Συστημάτων 
του Υπουργείου Οικονομυ ών. 

α) Διευθύνσεις και Υπηρεσίες που συγκροτούν τη Γενική Διεύθυνση Τε¬ 
λωνείων, εκτός από τη Δ.3 Δ/νση Προσωπικού Τελωνείων, της οποίας η 
αρμοδιότητα ασκείται μόνο από τον Υπουργό. 

β) Διευθύνσεις και Υπηρεσίες που συγκροτούν τη Γενική Διεύθυνση του 
Γενικού Λογιστηρίου του'Κράτους. 

γ) Διευθύνσεις και Υπηρεσίες που συγκροτούν το Γενικό Χημείο τού Κρά¬ 
τους, εκτός από τη Δ.34 Δ/νση Προσωπικού και Τεχνικής Υποστήριξης, 
της οποίας η αρμοδιότητα ασκείται μόνο από τον Υπουργό. 

Άρθρο 3 

Παράλληλη άσκηση αρμοδιοτήτων 

Οι κατά τα προηγούμενα άρθρα αρμοδιότητες του Υφυπουργού που αφο¬ 
ρούν τις Διευθύνσεις Δ20 Προϋπολογισμού, Δ23 Δημόσιου Χρέους και Δ25 
Κίνησης Κεφαλαίων, Εγγυήσεων, Δανείων και Αξιών της Γενικής Διεύθυν¬ 
σης του Γενικού Λογιστηρίου του Κράτους, μπορούν να ασκούνται παράλ¬ 
ληλα και από τον Υπουργό Οικονομικών. 


Άρθρο 4 

Εξαιρέσεις από την ανάθεση αρμοδιοτήτων στον Υφυπουργό 

Από τις ανωτέρω αρμοδιότητες που αναθέτουμε στον Υφυπουργό εξαι¬ 
ρούνται: 

1. Ο ειδικότερος καθορισμός της Πολιτικής του Υπουργείου, μέσα στο 
πλαίσιο της γενικής πολιτικής της Κυβέρνησης. 

2. Η νομοθετική πρωτοβουλία. 

3. Η σύναψη συμβάσεων και υπογραφή αποφάσεων για τις οποίες απαι¬ 
τείται νομοθετική κύρωση. 

4. Η πρόσληψη του πάαης φύσεως προσωπικού του Υπουργείου Οικονο¬ 
μικών και των Νομικών Προσώπων που εποπτεύονται απ’ αυτό. 

5. Ο ορισμός αντιπροσώπων του Υπουργείου Οικονομικών στα Διοικη¬ 
τικά Συμβούλια και Γενικές Συνελεύσεις Νομικών Προσώπων, καθώς και 
σε Επιτροπές που εποπτεύονται από άλλα Υπουργεία. 

6. Οι αποφάσεις, εντάλματα, έγγραφα, εντολές ή άλλες Πράξεις για τις 
οποίες έχει μεταβιβαστεί μέχρι την έναρξη ισχύος της παρούσης από τον 
Υπουργό των Οικονομικών η εξουσία να υπογράφονται «Με εντολή Υπουρ¬ 
γού» από τους Γενικούς Γραμματείς, τους Ειδικούς Γραμματείς, τους Γενι¬ 
κούς Διευθυντές και τους Προϊσταμένους Διευθύνσεων, Τμημάτων και Αυ¬ 
τοτελών και μη Αυτοτελών Γ ραφείων της Κεντρικής Υπηρεσίας και των Ει¬ 
δικών Αποκεντρωμένων Υπηρεσιών του Υπουργείου Οικονομικών. 

Η απόφασή μας αριθ. Υ. 1489/1076692/1224/0006Α/23.8.1991 
(Β’ 692) παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1992 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- · 

Αριθ. Α8/1188/91 (3) 

Ορισμός των υποχρεωτικών Βιβλίων που πρέπει να τηρούν οι Υπηρεσίες 
Αιμοδοσίας. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 2 του Ν. 1820/88 «Αιμοδοσία» (ΦΕΚ 
261/88 τ.Α’). 

β)ΤουΝ. 1278/82 «Για σύσταση Κεντρικού Συμβουλίου Υγείας» (ΦΕΚ 
105/82 τ.Α’). 

2. Τις αριθ. 10/25.2.91 και 12/29.3.91 γνωματεύσεις της Επιτροπής 
Αιμοδοσίας του ΚΕ.Σ.Υ. 

3. Τις αριθ. 1/83ης Ολομ./25.4.91 και 20/85ης 0λομ./20.6.91 
αποφάσεις του ΚΕ.Σ.Υ. 

4. Το Π. Διάταγμα 359/91 «Διορισμός μελών της Κυβέρνησης και Υφυ¬ 
πουργών (ΦΕΚ 127/Α/91), αποφασίζουμε: 

Ορίζουμε τα υποχρεωτικά βιβλία και τα έντυπα που πρέπει να τηρούν οι 
Υπηρεσίες Αιμοδοσίας ως εξής: 

Άρθρο 1 

Είδος υποχρεωτικών Βιβλίων 

Α’ Βιβλία Κέντρων και Σταθμών Αιμοδοσίας Α' και Β' τάξεως 

1. Εισαγωγής και Διάθεσης αίματος (στοιχεία δότου και δέκτου). 

2. Συμβατοτήτων. 

3. Παρασκευής και Διάθεσης παραγώγων αίματος (πλάσματος, αιμοπε¬ 
ταλίων κ.α.). 

4. Παρασκευής και Διάθεσης Αιμοπεταλίων από αφαίρεση στις υπηρε¬ 
σίες που το εφαρμόζουν. 

5. Αναγραφής των εργαστηριακών εξετάσεων: 

α) Ομάδων αίματος εσωτερικών και εξωτερικών ασθενών. 

β) Ελέγχου δεικτών ηπατίτιδας. 

γ) Ελέγχου αντισώματος Η/Υ1. 

δ) Ελέγχου σύφιλης. 

6. Άλλα βιβλία: 

εργαστηριακών εξετάσεων, ανάλογα με τις δραστηριότητες του τμήμα¬ 
τος (ανοσολογικών ή άλλων αιματολογικών εξετάσεων). 

Β' Οι Σταθμοί Β τάξεως που δεν εκτελούν αιμοληψίες και εργαστηριακό 
έλεγχο των αιμοληψιών τηρούν τα εξής βιβλία: 

1. Εισαγωγής και διάθεσης αίματος. 

2. Συμβατοτήτων. 

3. Εισαγωγής και διάθεσης παραγώγων αίματος (πλάσματος, αιμοπε¬ 
ταλίων κ.α.). 

4. Ομάδων αίματος ασθενών και άλλων ατόμων. 

Γ. Ιδιωτικές Κλινικές. 

Υποχρεούνται να τηρούν τα εξής βιβλία: 

1. Εισαγωγής και διάθεσης αίματος και παραγώγων όπως των Σταθ¬ 
μών Β' τάξεως που δεν εκτελούν αιμοληψίες. 

2. Συμβατοτήτων. 

3. Ομάδων ασθενών. 

(τα αριθ. 2. και 3 βιβλία εφόσον εκτελούνται οι δοκιμασίες συμβατότητας 
στα εργαστήρια των κλινικών). 

Πέραν αυτών, οι Υπηρεσίες Αιμοδοσίας πρέπει να είναι εφοδιασμένες με τα 
εξής υποχρεωτικά έντυπα: 

1. Κάρτα ιστορικού αιμοδότη. 

2. Δελτίο αίματος μεταγγγίσεων αίματος ή παραγώγων αίματος. 

3. Δελτίο παραλαβής αίματος ή παραγώγων αίματος. 

4. Δελτίο αίτησης χορήγησης μονάδων αίματος και παραγώγων αίμα¬ 
τος μεταξύ υπηρεσιών Αιμοδοσίας. 

5. Κάρτα Ομάδας αίματος. 

6. Ταυτότητα εθελοντή αιμοδότη. 

7. Ετικέττες αυτοκόλλητες συμβατότητας. 

8. Ετικέττες αυτοκόλλητες ομάδων αίματος και ΚΗ της μονάδας αίμα¬ 
τος. 

9. Ετικέττες αυτοκόλλητες αύξοντος αριθμού αιμοληψίας εις 7πλούν. 

10. Ετικέττες αυτοκόλλητες εργαστ. ελέγχου. 

11. Ετικέττες αυτοκόλλητες πλάσματος: α) πρόσφατα κατεψυγμένου και 
β) κοινού κατεψυγμένου. 

12. Ετικέττες αυτοκόλλητες αιμοπεταλίων. 

13. Ετικέττες αυτοκόλλητες Πλυμένων ερυθρών. 

14. Ετικέττες αυτοκόλλητες συμπυκνωμένων Ερυθρών. 

15. Ετικέττες αυτοκόλλητες φορητών ψυγείων αίματος. 

16. Έντυπα για την επιβράβευση των εθελοντών αιμοδοτών. 

Άρθρο 2 

Περιγραφή (περιεχόμενο) υποχρεωτικών βιβλίων Αιμοδοσίας 

Α1. Βιβλίο Εισαγωγής και Διάθεσης Αίματος. 

(στοιχεία δότου και δέκτου) για Κέντρα και Σταθμούς Α’ και Β' Τάξεως 

' Δίπτυχο βιβλίο. 

Στην αριστερή σελίδα (τίτλος: Αιμοληψία) περιλαμβάνονται στήλες για 
την αναγραφή των εξής στοιχείων: 

Ημερομηνία λήψη αίματος. 

Αύξών αριθμός μονάδας. 

Στοιχεία δότου, αν εισάγεται από άλλη υπηρεσία αιμοδοσίας (αύξων 
αριθμός μονάδας, Κέντρο προέλευσης). 

Όριο χρήσεως. 

Ομάδα ΑΒΟ - ΚΗεβιΐδ. 

Εργαστηριακός έλεγχος (ΑΒβΑβ, Ηΐν, σύφιλη, κ.α.). 

Παρατηρήσεις, κατηγορία δότου - συγγενής, εθελοντής, Εν. Δυνάμεις, 
κ.λπ.). 

Στη δεξιά σελίδα (τίτλος: (Διάθεση αίματος) περιλαμβάνονται στήλες για 
την αναφορά των εξής στοιχείων: 

Ημερομηνία χορήγησης της μονάδας. 

Ονοματεπώνυμο δέκτου ή Αιμοδοσίας στην οποία αποστέλλεται 

Νοσοκομείο ή Κλινική όπου νοσηλεύεται ο ασθενής. 

Είδος μονάδας (πλήρες αίμα, συμπυκνωμένα ερυθρά, πλημμένα ερυθρά 
κ.λπ.). 

Λόγοι αχρήστευσης του αίματος. 


Υπογραφές παραδίδοντος και παραλαμβάνοντος τη μονάδα για την περί¬ 
πτωση χορήγησης εκτός Νοσοκομείου. 

Α2. Βιβλίο Συμβατοτήτων. 

Δίπτυχο Βιβλίο. 

Στην αριστερή σελίδα περιλαμβάνει τα εξής στοιχεία: 

Ημερομηνία εκτέλεσης της συμβατότητας. 

Ονοματεπώνυμο κατά πατρώνυμο δέκτου. 

Ομάδα ΑΒΟ - ΚΗεβιΐδ δέκτου. 

Κλινική ή Νοσοκομείο όπου νοσηλεύεται ο δέκτης. 

Διάγνωση. 

Παρατηρήσεις. 

Στην δεξιά σελίδα περιλαμβάνονται τα στοιχεία. 

Αύξων αριθμός μονάδας αίματος. 

Ομάδα ΑΒΟ - ΚΗεβιιβ μονάδας αίματος. 

Συμβατότητας (σε θερμοκρασία δωματίου, λεύκωμα, ΟοογπΒβ, άλλη τε- 
χνική). 

Υπογραφή εκτελέσαντος τη συμβατότητα. 

Παράδοση αίματος (Ημερομηνία - Ώρα - Υπογραφή) 

Υπογραφή παραλαμβάνοντος. 

Επιστροφή (Ημερομηνία - Ώρα). 

Α3. Βιβλίο παρασκευής - εισαγωγής και διάθεσης πλάσματος, αιμοπετα- 
λείων κ.α. 

Δίπτυχο βιβλίο. 

Στην αριστερή σελίδα (Τίτλος: Παρασκευή) περιλαμβάνονται: 

Αύξων αριθμός μονάδας. 

Ημερομηνία παρασκευής ή εισαγωγής. 

Προέλευση εισαγωμένου αίματος. 

Αριθμός μονάδας αίματος απ’ όπου προέρχεται το σκεύασμα. 

Ομάδα ΑΒΟ - Κ1ιε$ιΐ8 της μονάδας αίματος. 

Είδος σκευάσματος (κοινό πλάσμα - πρόσφατο κατεψυγμένο πλάσμα, 
πλάσμα πλούσιο σε αιμοπετάλια, συμπυκνωμένα αιμοπετάλια κ.λπ.) 
Υπογραφή παρασκευάσματος. 

Στην δεξιά σελίδα (Τίτλος: Διάθεση) περιλαμβάνονται: 

Ημερομηνία διάθεσης. 

Ονοματεπώνυμο δέκτου - Ομάδα ΚΗεβυβ. 

Κλινική ή Νοσοκομείο όπου διατέθηκε. 

Ώρα χορήγησης. 

Αχρήστευοη. 

Υπογραφή παραδίδοντος - παραλαμβάνοντος. 

Β1. Βιβλίο Εισαγωγής και Διάθεσης Αίματος Σταθμών Β' που δεν εκτελούν 
αιμοληψίες και εργαστηριακό έλεγχο. 

Βιβλίο δίπτυχο. 

Στην αριστερή σελίδα (Τίτλος: Εισαγωγή αίμο :ος) αναγράφονται σε στή¬ 
λες τα εξής: 

Αύξων αριθμός. 

Ημερομηνία εισαγωγής μονάδας αίματος. 

Προέλευση (αριθμός μονάδας αίματος του Κέντρου ή Σταθμού προέλευ- 
σης). 

Όριο χρήσεως της μονάδος. 

Ομάδα ΑΒΟ και Κΐιβδίΐδ. 

Στην δεξιά σελίδα (Τίτλος: Διάθεση αίματος) αναγράφονται τα εξής: 
Ημερομηνία διάθεσης αίματος. 

Ονοματεπώνυμο δέκτου - Ομάδα και ΚΗεδυδ. 

Λόγοι αχρήστευσης του αίματος. 

Υπογραφές παραδίδοντος και παραλαμβάνοντος το αίμα. 

Β2. Βιβλίο Συμβατοτήτων (όπως το περιγραφόμενο στο άρθρο 2 περ. Α2 
της παρούσης αποφάσεως). 

Β3. Βιβλίο Εισαγωγής και Διάθεσης παραγώγων αίματος (πλάσματος, αι¬ 
μοπεταλίων κ.α.). 

Βιβλίο δίπτυχο. 

Στην αριστερή σελίδα: 

Αύξων αριθμός. 

Ημερομηνία εισαγωγής σκευάσματος. 

Είδος σκευάσματος (πλάσμα κοινό, πλάσμα πρόσφατο κατεψυγμένο. Αι¬ 
μοπετάλια, κ.λπ.). 

Αριθμός μονάδας του σκευάσματος. 

Ομάδα ΑΒΟ - Κίιβδίΐδ. 

Προέλευση (υπηρεσία από όπου προέρχεται)· 
Όριο χρήσεως. 

Στην δεξιά σελίδα: 

Ημερομηνία χορήγησης. 

Ονοματεπώνυμο δέκτου - Ομάδα ΚΗβδίιβ. 
Κλινική. 

Παράδοσης και ώρα παράδοσης. 


Ώρα χορήγησης. 

Αχρήστευση. 

Υπογραφές. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Ιανουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Αριθ. Φ.121/Β3/85 (4) 

Συμπληρωματική απόφαση κοστολόγησης των δωρεάν διατιθεμένων συγγραμμάτων στους φοιτητές Α.Ε.Ι. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 «Περί δωρεάν διαθέσεως παρά του Κράτους στους φοιτητές και σπουδαστές Α.Ε.Ι. των δια την διδασκαλίαν αναγκαιούντων συγ¬ 
γραμμάτων», που τροποποιήθηκε και συμπληρώθηκε μεταγενέστερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του Νόμου 1268/1982 (ΦΕΚ 87/82 τ.Α') για τη δομή και λειτουργία των Α.Ε.Ι. 


3. Τις διατάξεις της αριθμ. Φ. 141/Β3/140Γ /1984 (ΦΕΚ 159/20.3.1984 τ.Β') Υπουργικής Απόφασης για την έκδοση και διακίνηση των διδακτι¬ 
κών βιβλίων των Α.Ε.Ι., όπως αυτή τροποποιή 'ηκε μεταγενέστερα και ισχύει σήμερα. 

4. Την αριθμ. Η. 4885/18.7.1990 (ΦΕΚ 440/18.7.1990 τ.Β') απόφαση του Υπουργείου Εθνικής Παιδείας και θρησκευμάτων, «περί μεταβίβασης 
δικαιώματος υπογραφής με Εντολή Υπουργού στους Γενικούς Γραμματείς, Ειδικούς Γραμματείς και στους Προϊσταμένους των Δ/νσεων και των Τμημά¬ 
των της Κ.Υ. του ΥΠΕΠΘ», αποφασίζουμε: 


1. Συμπληρώνουμε τη Β3/5053/21.10.1991 (ΦΕΚ 873/Β/25.10.91) Υπουργική Απόφαση μόνο ως προς τα τμήματα διανομής των κατωτέρω 
συγγραμμάτων: 


1) «ΕΡΓΟΜΕΤΡΙΑ» 

Μέτρηση της Μυϊκής Προσπάθειας 

2) «Αεροβίωση - Βιολογική Αξία της 
Άσκησης» 

3) «Βάσεις Δεδομένων» 
τομ. 1 


4) «Βάσεις Δεδομένων» 
τ. II 

5) «Βασικές Μαθηματικές Έννοιες* 


ΤΕΦΑΑ Αρ/λείου Παν/μίου θεσ/νίκης 


» » 


» 


1) Ηλεκτρολόγων Μηχανικών Αρ/λείου 
Παν/μίου θεσ/νίκης 

2) Επιστήμης Υπολογιστών Παν/μίου 
Κρήτης 

* 


Παιδαγωγικό δημοτικής Εκπ/σης 
Παν/μίου Θράκης 


Β) Συμπληρώνουμε με τη Β3/5291/18.10.91 (ΦΕΚ 927/Β/11.11.91) Υπουργική Απόφαση μόνο ως προς τα τμήματα διανομής των κατωτέρω 
συγγραμμάτων: 


1) «Προπονητική» 

Μεγιστοποίηση της Αθλητικής 
Απόδοσης 

2) «Εργοφυσιολογία» 

Φυσιολογική Βάση της Μυϊκής 
Προσπάθειας 

3) «Τραυματισμοί στα Σπορ - 

Άμεση Αντιμετώπιση - Αποκατάσταση 


ΤΕΦΑΑ Αρ/λείου Παν/μίου θεσ/νίκης 


1) ΤΕΦΑΑ Αρ/λείου Παν/μίου θεσ/νίκης 

2) ΤΕΦΑΑ Δημοκριτείου Παν/μίου 
Θράκης 

ΤΕΦΑΑ Δημοκριτείου Παν/μίου Θράκης 


Γ) Συμπληρώνουμε τη Β3/1055/6.3.91 (ΦΕΚ 202/Β/3.4.91) Υπουργική Απόφαση, όπως τροποποιήθηκε στο ΦΕΚ 549/Β/94 μόνο ως προς τα 
τμήματα διανομής του κατωτέρω συγγράμματος: 


«Εισαγωγή στη Στατιστική» 1) Περιβάλλοντος Παν/μίου Αιγαίου 

2) Παιδαγωγικό Δημοτικής Εκπαίδευσης 
Αρ/λείου Παν/μίου θεσ/νίκης 


Δ) Συμπληρώνουμε τη Β3/5021/29.11.91 (ΦΕΚ 1053/Β/24.12.1991) Υπουργική Απόφαση, μόνο ως προς τα τμήματα διανομής των κατωτέρω 
συγγραμμάτων: 


1) «Εισαγωγή στην Πληροφορική» Φυσικό Παν/μίου Αθηνών 

2) Μαθηματική Ανάλυση 1) Γενικό Παν/μίου Πατρών 

(ΑΟυΑΝΟΕΟ (ΆΕΟυΓυδ) 2) Χημικών Μηχανικών Παν/μίου 

Πατρών 

3) Μιγαδική Ανάλυση Μαθηματικών Παν/μίου Αιγαίου 

Ε) Τροποποιούμε την προαναφερθείαα Υπουργική Απόφαση μόνο ως προς την τιμή κοστολόγησης για το 1991-92 του συγγράμματος: 

ΓΗΙΓΟΚΕΝ’5 ΙΟΕΑ5 ΙΝ δΟΙΕΝΟΕ, το οποίο ανακοστολογήθηκε για το προαναφερθέν ακαδ. έτος στην τιμή των 4.200 δρχ. κατ’ αντίτυπο αντί των 
3.500 δρχ. της αρχικής κοστολόγησης. 

ΣΤ) Συμπληρώνουμε την ίδια Υπουργική Απόφαση με την κοστολόγηση των κατωτέρω συγγραμμάτων (πρ. 585/91) ως εξής: 

ΑΚΑΔΗΜΑΪΚΟ ΕΤΟΣ 1991-92 


ΕΚΔΟΣΕΙΣ ΝΙΚΟΛΙΤΣΑΣ Δ. ΓΕΩΡΓΟΠΟΤΛΟΤ-ΝΙΚΟΛΑΚΑΚΟΤ 


1) 

Νικολίτσα Δ. Γεωργοπούλου - 
Νικολακάκου 

«Η Φιλοσοφία του Εγώ εις την 
Επιστημολογίαν του Ι.Ο. ΡΙΕΟΠΈ 

Ποιμαντικής Παν/μίου Αθηνών 

1.000 

2) 

» » 

«Η Διαλεκτική Σχέση Φυσικής και 
Μεταφυσικής» 

» » » 

300 


3) «θέματα Φιλοσοφίας» » » » 1.500 

τεύχος Α' 


4) «θέματα Φιλοσοφίας» » » » 1.000 

τεύχος Β’ 

I. Ο Πλατωνικός Μύθος της Διοτίμας 
II. Η έννοια του θεού στο Ζήνωνα του 
Κιτιέα 

5) Το Φυσικόν Δίκαιον Ιστορικοκριτική Ποιμαντικής Πα //μίου Αθηνών 1.200 

θεώρησις του Προβλήματος 

Ζ) Έχοντας υπόψη και τα πρακτικά 544/90 και 583/91 συμπληρώνουμε α) τη Β3/6676/18.1 ? 90 (ΦΕΚ 827/Β/28.12.90) Τπουργική Απόφαση 
μόνο ως προς την κοστολόγηση του κατωτέρω συγγράμματος, με το σύστημα του ελευθέρου εμ ->ρίου κατ’ αντίτυπο, ως εξής: 

ΑΚΑΔΗΜΑΪΚΟ ΕΤΟΣ 1989-90 

ΕΠΙΣΤΗΜΟΝΙΚΑ! ΕΚΔΟΣΕΙΣ ΓΡΗΓΟΡΙΟΣ Κ. ΠΑΡΙΣΙΑΝΟΣ 
Διάδοχος ΜΑΡΙΑ ΓΡ. ΠΑΡΙΣΙΑΝΟΤ 

Κ.Δ. Γαρδϊκας . «Ειδική Νοσολογία» Οδοντιατρικής Παν/μίου Αθηνών 4.000 

β) Συμπληρώνουμε τη Β3/5291/18.10.91 (ΦΕΚ 927/Β/11.11.91) Τπουργική Απόφαση μόνο ως προς την κοστολόγηση του κατωτέρω συγγράμ¬ 
ματος με το σύστημα του ελευθέρου εμπορίου κατ’ αντίτυπο, ως εξής: 

ΑΚΑΔΗΜΑΪΚΟ ΕΤΟΣ 1990-91 

ΕΠΙΣΤΗΜΟΝΙΚΑΙ ΕΚΔΟΣΕΙΣ ΓΡΗΓΟΡΙΟΣ Κ. ΠΑΡΙΣΙΑΝΟΣ 
Διάδοχος ΜΑΡΙΑ ΓΡ. ΠΑΡΙΣΙΑΝΟΤ 

Κ.Δ. Γαρδϊκας «Ειδική Νοσολογία» Οδοντιατρικό Παν/μίου Αθηνών 4.300 

Η) Συμπληρώνουμε στο ΦΕΚ 68/Β/91 την επωνυμία των εκδόσεων «Πύρινος Κόσμος» όπου αυτή βρίσκεται στο προαναφερθέν ΦΕΚ, ως εξής: 

ΕΚΔΟΣΕΙΣ «ΠΤΡΙΝΟΣ ΚΟΣΜΟΣ» 

Βιβλία - Εκδόσεις Ιωάννης Κ. Συλλαίθης 

Θ) Συμπληρώνουμε στο ΦΕΚ 608/Β/1.8.91 την επωνυμία των εκδόσεων «ΟΙίΤΕΝΒΕΙΙΟ» όπου αυτή συναντάται στο προαναφερθέν ΦΕΚ, ως εξής: 

ΕΚΔΟΣΕΙΣ «ΟΙΙΤΕΝΒΕΚΟ» Δαρδανός - Καρακατσάνης Ο.Ε. 

I) Συμπληρώνουμε τη Β3/5053/21.10.1991 (ΦΕΚ 873/Β/25.10.91) Τπουργική Απόφαση μόνο ως προς τα τμήματα διανομής του κατωτέρω 
συγγράμματος (ακαδ. έτος 1991-92) 


«Εισαγωγή στην Αριθμητική Ανάλυση» Γενικό-Χημικών Μηχανικών Ε.Μ.Π. 

Με προγράμματα για τον Τπολογιστή 

Κ) Συμπληρώνουμε τη Β3/2809/28.6.1991 (ΦΕΚ 494/Β/8.7.91) Τπουργική Απόφαση μόνο ως προς τα τμήματα διανομής του κατωτέρω συγ¬ 
γράμματος (ακαδ. έτος 1990-91) 


ΕΙΙΚΙΡΙΟΕδ ΡΑΒυΕΑΕ» ΤΙ Φιλολογίας Παν/μίου Ιωαννίνων 

Λ) Συμπληρώνουμε τη Β3/850/20.2.1991 (ΦΕΚ 111/Β/28.2.91) Τπουργική Απόφαση μόνο ως προς τα τμήματα διανομής του κατωτέρω συγ¬ 
γράμματος (ακαδ. έτος 1990-91) 

ΑΕδΟΗΥΕΙ 3ΕΡΤΕΜ ζ)υΑΕ Φιλολογίας Παν/μίου Ιωαννίνων 

δυΡΕΚδυΝΤ ΤΚΑΟΟΕϋΙΑδ» 

Μ) Συμπληρώνουμε τη Β3/4318/17.9.1991 (ΦΕΚ 823/Β/10.10.91) Τπουργική Απόφαση μόνο ως προς τον τίτλο συγγράμματος των εκδόσεων 
Κασσ. Μ. Γρηγόρη ως εξής: 

«Ομαδοκεντρική Διδασκαλία Μάθηση και Ψυχολογία» 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1992 

Με εντολή ΐπουργού 
Ο Ειδικός Γραμματέας 
Γ. ΚΑΡΑΜΠΑΤΖΟΣ 

Αριθ. 2324.19/1/92 . (5) 

Κύρωση Συλλογικής Σύμβασης Εργασίας Πλοιάρχου και πληρώματος 

του Ωκεανογραφικού σκάφους του Εθνικού Κέντρου Θαλασσίων 

Ερευνών (Ε.Κ.Θ.Ε.) «ΑΙΓΑΙΟ» και του Ερευνητικού Σκάφους του 

Ερευνητικού Κέντρου Κρήτης «ΦΙΛΙΑ». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει σή¬ 
μερα. 

2. Το αριθμ. 20010/2648-2630/27.12.91 κοινό έγγραφο του Εθνι¬ 
κού Κέντρου θαλασσίων Ερευνών και της Πο ιελλήνιας Ναυτικής Ομο¬ 
σπονδίας με το οποίο υποβλήθηκε για κύρωση η πό 20.12.91 Συλλογική 
Σύμβαση Εργασίας Πλοιάρχου και Πληρώματ ·ς του Ωκεανογραφικού 
Σκάφους του Εθνικού Κέντρου Θαλασσίων Ερευ\ ών (Ε.Κ.Θ.Ε.) και του 
Ερευνητικού Σκάφους του Ερευνητικού Κέντρου Κρήτης. 

3. Το αριθμ. 691/7.1.92 έγγραφο του Ινστιτούτου θαλάσσιας Βιολο¬ 
γίας Κρήτης. 

4. Το αριθμ. 444/ΦΟΡ)43/14.1.92 έγγραφο ΤΒΕΤ, αποφασί¬ 
ζουμε: 

1. Την κύρωση της Συλλογικής Σύμβασης Εργασίας Πλοιάρχου και 
Πληρώματος του Ωκεανογραφικού σκάφους του Εθνικού Κέντρου θαλασ¬ 
σίων Ερευνών (Ε.Κ.Θ.Ε.) «ΑΙΓΑΙΟ» και του Ερευνητικού σκάφους του 
Ερευνητικού Κέντρου Κρήτης «ΦΙΛΙΑ» εκτός από το άρθρο 18 αυτής το 
οποίο είναι αντίθετο με την κείμενη νομοθεσία. 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από 1.1.91 και λήγει 31.12,91. 

3. Η παρούσα με το κείμενο της κυρούμενης Συλλογικής Σύμβασης να 
δημοσιευθούν στην Εφημερίδα της Κυβερνήσεως. 

Πειραιάς, 16 Ιανουάριου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
του Πληρώματος του Ωκεανογραφικού Σκάφους του 
Εθνικού Κέντρου Θαλασσίων Ερευνών 
«ΑΙΓΑΙΟ» 

Εν Πειραιεί σήμερον την 20.12.1991 οι υπογεγραμμένοι, αφ' ενός ο Μι¬ 
χαήλ Μιχαήλ μέλος του Διοικητικού Συμβουλίου του Εθνικού Κέντρου Θα¬ 
λασσίων Ερευνών, εξουσιοδοτημένος προς τούτο με την υπ’ αριθμό 13898/ 
1991 απόφαση του Υπουργού Βιομηχανίας, Ενέργειας και Τεχνολογίας, 
και αφ’ ετέρου ο Μιχάλης Ζενζεφύλλης, Γενικός Γραμματέας της Πανελλή¬ 
νιας Ναυτικής Ομοσπονδίας, εξουσιοδοτημένος προς τούτο με την από 
20.12.1991 απόφαση της Διοικήσεως της Π.Ν.Ο. συμφωνούμεν και απο- 
δεχόμεθα τα κατωτέρω, ως προς τις αμοιβές και τους όρους εργασίας του 
πληρώματος του Κρατικού Ωκεανογραφικού σκάφους του Εθνικού Κέντρου 
θαλασσίων Ερευνών (Ε.Κ.Θ.Ε.) «ΑΙΓΑΙΟ». 

Άρθρον 1 

Μισθός Ενέργειας 

1. Οι βασικοί μισθοί ενεργείας του πληρώματος του άνω πλοίου αναπρο¬ 
σαρμόζονται για την από 1.1.91 μέχρι 30.6.91 χρονική περίοδο κατά πο- 
σοστόν 15% (δέκα πέντε τοις εκατόν) και δια την από 1.7.91 μέχρι 
31.12.91 χρονική περίοδο κατά ποσοστόν 15,5% (δέκα πέντε μισό τοις 
εκατόν). 

2. Στους ναυτικούς των οποίων ο βασικός μισθός, σύμφωνα με τα μέχρι 
31.12.90 ισχύοντα, δεν υπερβαίνει το ποσόν των εκατό χιλιάδων 
(100.000) δραχμών, παρέχεται επιπλέον προσαύξηση (850) οκτακόσιων 
πενήντα δραχμών μηνιαίως, η οποία προστίθεται στους βασικούς μισθούς 
που διαμορφώνονται για το α ' και β ' εξάμηνο του 1991 βάσει των ως άνω 
αυξήσεως της προηγουμένης παραγράφου. 

3. Ανάλογη αύξηση χορηγείται και στα προβλεπόμενα από την Σ.Σ.Ε. 


πάσης φύσεως επιδόματα, πρόσθετες αμοιβές και έξτρα εργασίες που καθο¬ 
ρίζονται σε ποσά, των μισθών και επιδομάτων διαμορφουμένων ως ακολού¬ 
θως: 

ΠΡΟΣΩΠΙΚΟ ΚΑΤΑΣΤΡΩΜΑΤΟΣ 


Από Από 

1.1-30.6.91 1.7-31.12.91 


α. Πλοίαρχος (α) 

Δραχμές 

255.285 

258.260 

β. Υποπλοίαρχος 

» 

168.220 

168.955 

γ. Ανθυποπλοίαρχος 

» 

144.700 

145.330 

δ. Ναύκληρος 

» 

115.375 

115.870 

ί. Υποναύκληρος 

» 

112.545 

113.110 

στ. Ναύτης καταστρώματος 

» 

109.205 

109.675 

ΠΡΟΣΩΠΙΚΟ ΜΗΧΑΝΗΣ 

α. Μηχανικός Α' (α) 

Δραχμές 

253.305 

256.250 

β. Μηχανυιός Β' 

» 

168.220 

168.955 

γ. Μηχανικός Γ 

» 

144.700 

145.330 

δ. Ηλεκτρολόγος 

» 

156.490 

157.170 

ε. Βοηθ. Ηλεκτρολόγου 

» 

125.820 

126.450 

στ. Μηχανοδηγός Α' 

» 

125.820 

126.450 

ζ. Μηχανοδηγός Β' 

» 

114.530 

115.020 

η. Λιπαντής 
θ. Καθαριστής με άδεια 

» 

109.250 

109.795 

θερμαστής 

» 

109.205 

109.675 

ι. Καθαριστής » 

ΠΡΟΣΩΠΙΚΟ ΓΕΝΙΚΩΝ ΥΠΗΡΕΣΙΩΝ 

89.475 

89.860 

α. Ραδ/τής Α' 

Δραχμές 

168.220 

168.955 

β. θαλαμηπόλος 

» 

109.205 

109.675 

γ. Βοηθ. θαλαμηπόλου 

» 

96.745 

97.165 

δ. Μάγειρας 

» 

138.205 

138.810 

. ε. Βοηθ. Μαγείρου 

» 

100.385 

100.815 


ΣΗΜΕΙΩΣΗ 

' Συμφωνείται η προοδευτική προσαρμογή των βασικών μισθών του 
Πλοιάρχου και του Μηχανικού Α' τάξεως προς εκείνους που ορίζονται αντί¬ 
στοιχα από την διάταξη του άρθρου 1 της Σ.Σ.Ε. 1991 πληρωμάτων των 
Ε/Γ-Α/Κ πλοίων, εφαρμοζομένων αναλόγως των οριζομένων από την διά¬ 
ταξη αυτή για την τριετία 1990-1992. 

Άρθρον 2 
Μισθός Ασθένειας 

1. Ο μισθός ασθένειας είναι σε κάθε περίπτωση ίσος με τον μισθό ενερ¬ 
γείας, σε περίπτωση δε νοσηλείας,εκτός Νοσοκομείου ή Κλινικής στην ξηρά, 
καταβάλλεται και το αντίτιμο τροφής. 

2. Οι (αξιωματικοί δικαιούνται νοσηλειών Α’ θέσης Νοσοκομείου ή Κλινι¬ 
κής και τα κατώτερα Πληρώματα Β' θέσης. 

3. Ως προς την Ιατροφαρμακευτική περίθαλψη του πληρώματος ισχύουν 
οι σχετικές διατάξεις. 

Άρθρον 3 . 

Αντίτιμο τροφής 

1. Το ημερήσιο αντίτιμο τροφής των ναυτικών έξω από το πλοίο, στις πε¬ 
ριπτώσεις πού το δικαιούνται είτε νοσηλείας στη ξηρά, είτε λόγω αδείας, 
καθορίζεται για τους ναυτολογημένους Αξιωματικούς και το κατώτερο 
πλήρωμα σε δραχμές χίλιες πενήντα (δρχ. 1050). 

2. Προκειμένου για τη χορήγηση παρασκευασμένης τροφής στο πλή¬ 
ρωμα κατ’ εφαρμογήν του ιαχύοντος εδεσματολογίου (Απόφ. ΥΕΝ. Φ.Υ. - 
71481/17/70) το ημερήσιο κόστος τροφοδοσίας καθορίζεται στο ποσόν 
των χιλίων πενήντα δραχμών (δρχ. 1050) κατ’ άτομον. 

'Αρθρον 4 
Επίδομα Κυριακών 

Για τις διανυόμενες μηνιαίως Κυριακές αργίες, εν πλω ή σε λιμάνι, κατα¬ 
βάλλεται ιδιαίτερη αμοιβή υπό τύπον επιδόματος, για οκτάωρη εργασία 
κατά την Κυριακή που θα ανέρχεται το μήνα σε ποσοστό 22% επί του βασι¬ 
κού μισθού του άρθρου 1 της παρούσης για όλους τους ναυτολογημένους 
ναυτικούς και για όλη τη διάρκεια της ναυτολόγησης. 

'Αρθρον 5 
Επίδομα Ιματισμού 

1. Σε όλο το πλήρωμα χορηγείται μηνιαίο επίδομα ιματισμού εκ δραχ¬ 
μών πέντε χιλιάδων τετρακοσίων ογδόντα πέντε (δρχ. 5485) για την χρο¬ 
νική περίοδο από 1.1.91 έως 30.6.91 και πέντε χιλιάδων πεντακοσίων 
δέκα (δρχ. 5510) για την χρονική περίοδο από 1.7.91 έως 31.12.91. 

2. Σε αντιστάθμισμα της παραπάνω παροχής όλο το πλήρωμα υποχρε- 
ούται να προμηθεύεται και να φέρει τον ειδικό ιματισμό εργασίας και την 
προβλεπόμενη από την υπηρεσία στολή, με τα διακριτικά για κάθε κλάδο 
προσωπικού κατά βαθμό και ειδικότητα. Σε ενάντια περίπτωση, αυτό απο¬ 
τελεί λόγον καταγγελίας της σύμβασης εργασίας από μέρους του Πλοιάρ- 
χου. 

3. Αν η υπηρεσία χορηγεί τον παραπάνω ιματισμό στο πλήρωμα, δεν θα 
καταβάλλεται το επίδομα αυτό. 

'Αρθρον 6 

Επίδομα Πλόων Αλλοδαπής 

Οι αναφερόμενοι στο άρθρον 1 βασικοί μισθοί κατά ειδικότητα προσυξά- 
νονται υπό μορφήν επιδόματος κατά ποσοστό 15% όταν το πλοίο επεκτείνει 
τους πλόες του σε λιμάνια της αλλοδαπής. Η προσαύξηση αυτή καταβάλλε¬ 
ται μόνο για τις ημέρες που το πλοίο εκτελεί πλόες στα παραπάνω λιμάνια 
και υπολογίζεται από την ημέρα απόπλου του πλοίου από τον Πειραιά ή 
άλλο Ελληνικό λιμάνι, μέχρι την ημέρα του επανάπλου (μη συμπεριλαμβα- 
νομένης). 

'Αρθρον 7 

Πρόσθετες εργασίες και αμοιβές 

1. Λόγω της ιδιομορφίας του πλοίου, ως ερευνητικού, κάθε μέλος του 
πληρώματος υποχρεούται να' εκτελεί καθ’ οιανδήποτε ημέρα και ώρα, συ¬ 
μπεριλαμβανομένων και των Σαββάτων, Κυριακών και αργιών, κάθε ανα¬ 
τιθέμενη σ’ αυτό έκτακτη ή πρόσθετη εργασία της ειδικότητας του, για την 
εξυπηρέτηση των αναγκών του πλοίου, της τοιαύτης πρόσθετης εργασίας 
μη δυναμένης να υπερβεί τις τέσσερις ώρες ημερησίως. 

2. Για την παραπάνω πρόσθετη ή έκτακτη εργασία καταβάλλεται σε όλο 
το πλήρωμα, περιλαμβανόμενου του Πλοιάρχου και του Α' Μηχανικού, τα¬ 
κτικό μηνιαίο επίδομα ανερχόμενο σε ποσοστό 30% επί του βασικού μισθού 
ενεργείας που καθορίζεται από το άρθρο 1 της παρούσης. 

3. Οι άνδρες του πληρώματος που παραμένουν στο πλοίο για την ασφά- 

λειά του όταν τούτο ευρίσκεται στο αγκυροβόλιο του Πειραιά, λαμβάνουν 
άδεια την ε.-όμενη μέρα. ' 

'Αρθρον 8 
Ειδικά Επιδόματα 

1. Όταν τα πλοίο θα βρίσκεται εν πλω ή όταν εκτελεί ερευνητικά προ¬ 
γράμματα καταβάλλεται για κάθε Σάββατο ή αργία που εμπίπτει στη χρο¬ 
νική περίοδο εκτέλεσης των εργασιών αυτών, σε ολόκληρο το πλήρωμα, πε- 
ριλαμβανομένου, του Πλοιάρχου και του Α' Μηχανικού το 1/22 του μη¬ 
νιαίου βασικού μισθού για την οκτάωρη απασχόληση προσηυξημένου κατά 
50% για το έτος 1991, κατ’ ανάλογον εφαρμογήν των οριζομένων στην 
παράγρ. 1 του άρθρου 8 της Σ.Σ.Ε/1991 Ε/Γ-Α/Κ πλοίων. 

Τυχόν πέραν του οκταώρου απασχόληση καλύπτεται από το επίδομα του 
προηγουμένου άρθρου, με την προϋπόθεση ότι το πλοίο θα βρίσκεται εν 
πλω, ή όταν εκτελεί ερευνητικά προγράμματα. 

2. Στον Πλοίαρχο και στον Υποπλοίαρχο χορηγείται ειδικόν επίδομα 
διακυβέρνησης και επιστασίας εργασιών καταστρώματος αντίστοιχα, εκ 


δραχμών τεσσάρων χιλιάδων εξακοσίων (δρ. 4.600) μηνιαίως, για την 
χρονική περίοδο από 1.1.91 μέχρι 30.6.91 και εκ δραχμών τεσσάρων χι¬ 
λιάδων εξακοσίων είκοσι (δρχ. 4.620) μηνιαίως, για την χρονική περίοδο 
από 1.7.91 έως 31.12.1991, κατ’ ανάλογον εφαρμογήν των ισχυόντων 
στην Σ.Σ.Ε./1991 των Ε/Γ-Α/Κ πλοίων. 

3. Στον Α' Μηχανικό και το Β’ Μηχανικό χορηγείται Ειδικόν Επίδομα 
επιστασίας των εργασιών μηχανοστασίου και των εγκαταστάσεων κλιματι¬ 
σμού εκ δραχμών τεσσάρων χιλιάδων εξακοσίων (δρχ. 4.600) μηνιαίως, 
για την χρονική περίοδο από 1.1.91 έως 30.6.91 και εκ δραχμών τεσσά¬ 
ρων χιλιάδων εξακοσίων είκοσι (δρχ. 4.620) μηνιαίως, για την χρονική πε¬ 
ρίοδο από 1.7.91 έως 31.12.1991, κατ’ ανάλογον εφαρμογήν των ισχυό- 
ντων στην Σ.Σ.Ε./1991 των Ε/Γ-Α/Κ πλοίων. 

4. Για την φορτοεκφόρτωση, πόντιση των οργάνων Ωκεανογραφίας και 
για την συνεχή παρακολ ούθηση στίγματος χορηγείται στους Αξιωματικούς 
και το κατώτερο πλήρο μα καταστρώματος ειδικό μηνιαίο επίδομα ως ακο¬ 
λούθως, εφ’ όσον απασχολούνται: 




Από 

1.1.91-30.6.91 

Από 

1.6.91-31.12.91 

α. Στον Πλοίαρχο 

Αραχμές 

5.050 

5.070 

β. Στον Υποπλοίαρχο 

» 

4.165 

4.180 

γ. Στον Ανθυπσλοπλοίαρχο 

» 

3.485 

3.500 

δ. Στον Ναύκληρο 

» ' 

3.040 

3.055 

ε. Στον Υποναύκληρο 
στ. Στον Ναύτη 

» 

2.890 

2.905 

καταστρώματος 

» 

2.735 

2.750 

5. Στο προσωπικό μηχανής χορηγείαι ειδικόν επίδομα εργασιών μηχα- 

νοστασίου και συντήρησης οργάνων 

Ωκεοινογραφίοις αντίστοιχον προς 

εκείνο που χορηγείται στο 
παράγρ. 4 του παρόντος 

πλήρωμα καταστρώματος με την προηγούμενη 
άρθρου ως ακολούθως: 

α. Στον Α’ Μηχανυιό 

Δραχμές 

5.050 

5.070 

β. Στον Β' » 

» 

4.165 

4.180 

γ. Στον Γ » 

δ. Στον Βοηθ. Ηλεκτρο- 

» 

3.485 

3.500 

λόγου 

» 

3.040 

3.055 

ε. Στον Μηχανοδηγό Α’ 

» 

3.040 

3.055 

στ. Στον Μηχανοδηγό Β’ 

» 

3.040 

3.055 

ζ. Στον Λιπαντή 
η. Στον χαθσριατή 

» 

2.890 

2.905 

με άδεια 

» 

Ο ”7!} Γ 

2.750 

θ. Στον χαθαριστή 

» 

2.?.ϊ5 

2.750 


6. Στον Αξιωματικό Ασυρμάτου χορηγείται επίδομα συντήρησης ηλε¬ 
κτρονικών οργάνων εκ δραχμών δώδεκα χιλιάδων πεντακοσίων δέκα (δρχ. 
12.510) μηνιαίως, για την χρονική περίοδο από 1.1.91 έως 30.6.91 και 
δώδεκα χιλιάδων πεντακοσίων εξήντα πέντε (δρχ. 12.565) μηνιαίως, για 
την χρονική περίοδο από 1.7.91 έως 31.12.91. 

7. Στον Ηλεκτρολόγο του πλοίου χορηγείται επίδομα εργασιών μηχανο¬ 
στασίου έξι χιλιάδων εξακοσίων δραχμών (δρχ. 6.600) μηνιαίως, για την 
χρονική περίοδο από 1.1.91 έως 30.6.91 και έξι χιλιάδων εξακοσίων τριά¬ 
ντα δραχμών (δρχ. 6.630) μηνιαίως, για την χρονική περίοδο από 1.7.91 
έως 31.12.91, αυξανόμενο σε οκτώ χιλιάδες οκτακόσιες δρα;·μές (δρχ. 
8.800) μηνιαίως για την χρονική περίοδο 1.1.91 έως 30.6.91 και οκτώ 
χιλιάδες οκτακόσιες τριάντα πέντε δραχμές (δρχ. 8.835) για την χρονική 
περίοδο από 1.7.91 έως 31.12.91 μηνιαίως, εφόσον το πλοίο διαθέτει σύ¬ 
στημα κλιματισμού. 

8. Για όσες ημέρες το πλοίο εκτελεί αλιεία, καταβάλλεται σε όλο το πλή¬ 
ρωμα που προβλέπεται από την οργανική του σύνθεση επίδομα αλιείας σε 
ποσοστό 5% επί του ημερομισθίου που καθορίζεται από την παραγρ. 2 του 
άρθρου 13 της παρούσης. 

9. Στον Ναύκληρο του πλοίου, όταν ασχοληθεί με την συναρμολόγηση 
των διατάξεων των ρευματογράφων και αλιευτικών εργαλείων, τα οποία 
χρησιμοποιούνται για την επιστημονική έρευνα, καταβάλλεται ειδικό επί¬ 
δομα εννέα χιλιάδων εξακοσίων είκοσι πέντε δραχμών (δρχ. 9.6251 μη¬ 
νιαίως, για την χρονική περίοδο από 1.1.91 έως 30.6.91 και εννέα χιλιά- 

δων εξαχοσίων εξήντα πέντε δραχμών (δρχ. 9.665) μηνιαίως για την χρο¬ 
νική περίοδο από 1.7.91 έως 31.12.91. 

Η εργαοία αυτή θεωρείται ως εξαιρετική και η αμοιβή δεν μπορεί να 
υπερβαίνει το παραπάνω ποσό κατά μήνα. 

10. Στον Μάγειρα του πλοίου, όταν αυτό ευρίσκεται εν πλώ και είναι 
αδύνατη η προμήθεια άρτου για τις ανάγκες του πληρώματος και του επι- 
βαίνοντος επιστημονικού προσωπικού, καταβάλλεται εφ’ όσον παρασκευα- 
σθεί κάθε φορά, επίδομα χιλίων εννιακοσίων είκοσι δραχμών (δρχ. 1.920) 
για την χρονική περίοδο 1.1.91 έως 30.6.91 και χιλίων εννιακοσίων τριά¬ 
κοντα δραχμών (δρχ. 1.930) για την χρονική περίοδο 1.7.91 έως 

31.12.91, για την αρτοποίηση. 

Η εργασία αυτή θεωρείται ως εξαιρετική και η αμοιβή δεν μπορεί να 
υπερβαίνει τις δέκα εννέα χιλιάδες διακόσιες δραχμές (δρχ. 19.200) για 
την χρονική περίοδο από 1.1.91 έως 31.12.91 κατά μήνα και τις δέκα εν¬ 
νέα χιλιάδες τριακόσιες δραχμές (δρχ. 19.300) κατά μήνα, για την χρονική 
περίοδο από 1.7.91 έως 31.12.91. 

11. Για τον καθαρισμό των ψυγείων του πλοίου χορηγείται ειδικόν μη- 
νιαίον επίδομα εκ δραχμών τριών χιλιάδων τετρακοσίων πενήντα (δρχ. 
3.450) στο θαλαμηπόλο και χιλίων επτακοσίων είκοσι πέντε (δρχ. 1.725) 
στο βοηθό θαλαμηπόλου για την χρονική περίοδο από 1.1.91 έως 30.6.91 
και τριών χιλιάδων τετρακοσίων εξήντα πέντε (δρχ. 3.465) στο θαλαμη¬ 
πόλο και χιλίων επτακοσίων τριάντα πέντε (δρχ. 1.735) στο βοηθό θαλα¬ 
μηπόλου για τη χρονική περίοδο από 1.7.91 έως 31.12.91. 

12.0 βασικός μισθός του βοηθού θαλαμηπόλου εξισώνεται προοδευτικά 
εντός της τριετίας 1990-1992 προς εκείνον του βοηθού Μαγείρου, με την 
καταβολή κατ’ έτος του ενός τρίτου της υφισταμένης διαφοράς. 

Έτσι για το 1991 ο βασικός μισθός του βοηθού θαλαμηπόλου καθορίζε¬ 
ται στο ποσό των εννενήντα έξι χιλιάδων επτακοσίων σαράντα πέντε δραχ¬ 
μών (δρχ. 96.745) για την χρονική περίοδο από 1.1.91 έως 30.6.91 και 
στο ποσό των εννενήντα επτά χιλιάδων εκατόν εξήντα πέντε δραχμών (δρχ. 
97.165) για τη χρονική περίοδο από 1.7.91 έως 31.12.91, όπως αναφέ- 
ρεται στο άρθρο 1 της παρούσης. 

13. Για την πρόσθετη απασχόληση του ξενοδοχειακού προσωπικού (Μά¬ 
γειροι - θαλαμηπόλοι) λόγω εξυπηρέτησης του επιβαίνοντος του πλοίου 
επιστημονικού προσωπικού, τεχνικού κ.λπ. προσωπικού, πλέον του πληρώ¬ 
ματος, όταν εκτελεί ερευνητικά ταξίδια, καταβάλλεται εις τούτο πρόσθετη 
αμοιβή ως (ακολούθως: 

α. Στο Μάγειρα και στο θαλαμηπόλο το ποσόν των έντεκα χιλιάδων πε- 
ντακοσίων δραχμών (δρχ. 11.500) μηνιαίως στον καθένα, για την χρονική 
περίοδο από 1.1.91 έως 30.6.91 και έντεκα χιλιάδων πεντακοσίων πενή¬ 
ντα δραχμών (δρχ. 11.550) μηνιαίως στον καθένα για την χρονική περίοδο 
από 1.7.91 έως 31.12.91. 

β. Στους βοηθούς (αντίστοιχα το ποσόν των έξι χιλιάδων εννιακοσίων 
δραχμών (δρχ. 6.900) μηνιαίως στον καθένα, για την χρονική περίοδο από 
1.1.91 έως 30.6.91 και έξι χιλιάδων εννιακοσίων τριάντα δραχμών (δρχ. 
6.930) μηνιαίως στον καθένα, για την χρονική περίοδο από 1.7.91 έως 

31.12.91. 

Όταν ο χρόνος του ερευνητικού ταξιδιού είναι ολιγότερος του μηνός, η 
πρόσθετη αμοιβή καθορίζεται ανάλογα προς τις ημέρες ταξιδιού τόυ πλοίου. 

14. Χορηγείται σε όλο το πλήρωμα επίδομα βαρείας και (ανθυγιεινής ερ¬ 
γασίας εκ δραχμών χιλίων τριακοσίων τριάντα πέντε (δρχ. 1.335) μη¬ 
νιαίως, για την χρονική περίοδο από 1.1.91 έως 30.6.1991 και χιλίων 
τριακοσίων σαράντα δραχμών (δρχ. 1.340) μηνιαίως, για την χρονική πε¬ 
ρίοδο από 1.7.1991 έως 31.12.1991 κατ’ ανάλογη εφαρμογή των ισχυό- 
ντων στη Σ.Σ.Ε. των πληρωμάτων των Ε/Γ - Α/Κ πλοίων: 

'Αρθρον 9 
Άδειες 

1. Οι ναυτικοί τους οποίους αφορά η παρούσα Σύμβαση δικαούνται άδεια 
πενήντα τρεις (53) ημέρες το χρόνο, ή 4, 42 ημέρες για κάθε μήνα εργα¬ 
σίας, για δε τις τυχόν ημέρες αντίστοιχο κλάσμα. 

2. Η αποζημίωση της άδειας υπολογίζεται επί του μισθού ενεργείας που" 
καθορίζεται στο άρθρο 1 της παρούσης, πλέον του επιδόματος Κυριακών 
και τροφής. 

3. Το Ε.Κ.Θ.Ε. διατηρεί το δικαίωμα, για λόγους υπηρεσιακών ανα¬ 
γκών να μη χορηγεί τμήμα της παραπάνω άδειας μέχρι δέκα πέντε (15) 


ημερών κατ’ ανώτατο όριο. 

Στις περιπτώσεις αυτές καταβάλλεται στον ναυτικό αποζημίωση αδείας, 
όπως καθορίζεται στην παραπάνω παράγραφο 2. 

4. Σε περίπτωση μη χορήγησης στο ναυτικό της κανονικής του άδειας, 
δια σοβαρούς λόγους τους οποίους ήθελε κρίνει η Διοίκηση του Ε.Κ.Θ.Ε. 
τότε ο ναυτικός θ’ αποζημιώνεται σύμφωνα με την παράγραφο 2 του παρό¬ 
ντος άρθρου. 

5. Κατά τη χορήγηση της άδειας, ο ναυτικός θα απολύεται του πλοίου, 
λόγω αδείας, χωρίς δικαίωμα αποζημίωσης λόγω απολύσεως, της υπηρε¬ 
σίας υποχρεουμένης να επαναπροσλάβει αυτόν εφόσον και ο ναυτικός το επι¬ 
θυμεί. 

6. Με την χορήγηση της άδειας ο ναυτικός, εφ’ όσον δεν απολύεται δι¬ 
καιούται τον μισθό ενεργείας που καθορίζεται από το άρθρο 1 της παρούσης 
πλέον των προβλεπομένων υπό ταύτης μηνιαίων επιδομάτων. 

Άρθρο 10 

Δώρα Εορτών 

Στο πλήρωμα του πλοίου καταβάλλεται ως δώρο ο μισθός ενός (1) μήνα 
για τις εορτές των Χριστουγέννων και ο μισθός δέκα πέντε (15) ημερών για 
τις εορτές του Πάσχα. 

Ως μισθός, βάσει του οποίου θα καταβάλλονται τα παραπάνω δώρα νο¬ 
ούνται οι πράγματι καταβαλλόμενες πάγια και σταθερά αποδοχές, ήτοι βα¬ 
σικός μισθός και επιδόματα, εκτός του αντιτίμου τροφής και των ειδικών 
επιδομάτων του άρθρου 8. 

Άρθρο 11 
Ώρες Εργασίας 

Οι ώρες της υποχρεωτικής εβδομαδιαίας εργασίας εν πλώ και στο λιμάνι 
για όλους τους ναυτικούς της παρούσης σύμβασης ορίζονται σε σαράντα 
(40) δηλαδή οκτώ (8) ώρες την ημέρα από Δευτέρα μέχρι και Παρασκευή 
της εργασίας του Σαββάτου συμπεριλαμβανομένης.στα άρθρα.7 και 8 της 
παρούσης. 

Άρθρο 12 
Ημέρες Αργίας 

Οι παρακάτω κατονομαζόμενες θρησκευτικές εορτές, θεωρούνται ως 
ημέρες αργίας. 

1. Η 1η του έτους. 

2. Η εορτή των θεοφανείων. 

3. Η Καθαρή Δευτέρα. 

4. Η 25η Μαρτίου. 

5. Η Μεγάλη Παρασκευή. 

6. Η Δευτέρα του Πάσχα. 

7. Η ημέρα του Αγίου Γεωργίου. 

8. Η 1η Μαΐου. 

9. Η ημέρα της Αναλήψεως. 

10. Η 15η Αυγούστου. 

11. Η 14η Σεπτεμβρίου. 

12. Η 28η Οκτωβρίου. 

13. Η ημέρα του Αγίου Νικολάου. 

14. Η ημέρα των Χριστουγέννων. 

15. Η δευτέρα ημέρα των Χριστουγέννων. \ 

16. Οι αναγνωρισμένες ως ημέρες αργίας τοπικές εορτές στους Ελληνι¬ 
κούς λιμένες εφ’ όσον ναυλοχεί σε ένα απ’ αυτούς το πλοίο. 

Διευκρινίζεται ότι για τις περιπτώσεις απασχόλησης ναυτικού κατά τις 
παραπάνω αργίες, λόγω έκτακτης ή πρόσθετης εργασίας, καταβάλλεται το 
επίδομα που προβλέπεται από το άρθρο 8 παράγρ. 1 της παρούσης. 

Άρθρον 13 

Εξόφληση μισθού και λοιπών αποδοχών 

1. Η εξόφληση του μισθού και των πάσης φύσης αποδοχών του πληρώ¬ 
ματος ενεργείται εντός του πρώτου πενθημέρου εκάστου ημερολογιακού 
μήνα, για τον προηγούμενο μήνα. Με την εξόφληση ο Πλοίαρχος υποχρεού- 
ται να χορηγεί στο ναυτικό αντίγραφο του λ/σμού μισθοδοσίας του. 

2. Για τον υπολογισμό της άδειας καθώς και για κάθε άλλη περίπτωση 

που προβλέπεται από την παρούσα Σύμβαση, το ημερομίσθιο καθορίζεται 
στο 1/22 του βασικού μισθού. 

’Αρθρον 14 

Έξτρα εργασίες μηχανοστασίου 

1. Οι έξτρα εργασίες του μηχανοστασίου όταν η εκτέλεσή τους (ανατίθεται 
στους Αξιωματικούς μηχανής και το κατώτερο προσωπικό μηχανοστασίου 
αμοίβονται ιδιαιτέρως. Ο προσδιορισμός των εργασιών αυτών, ο καθορι¬ 
σμός της αμοιβής εκτέλεσής των, καθώς και ο τρόπος κατανομής αυτής 
στους Αξιωματικούς μηχανής και στο κατώτερο προσωπικό μηχανοστασίου 
καθορίζονται απο το άρθρο 29 της από 2.7.91 Σ.Σ.Ε. των πληρωμάτων 
της Ε/Γ-Α/Κ πλοίων (ΦΕΚ 675/7.8.91 τεύχος Β') οι διατάξεις του 
οποίου εφαρμόζονται ανάλογα, πλην των περιπτώσεων των παραγράφων 
10,11 και 13 για τις οποίες η αμοιβή καθορίζεται κατά περίπτωση στο πο- 
σάν των δραχμών χιλίων εκατόν πενήντα (1.150), εννέα χιλιάδων διακο- 
σίων (δρχ. 9.200) και εννέα χιλιάδων διακοσίων (δρχ. 9.200) αντίστοιχα, 
για την χρονική περίοδο 1.1.1991 έως 30.6.1991 και στο ποσόν των χι- 
λΐων εκατόν πενήντα πέντε (1.155), (9.240) εννέα χιλιάδων διακοσίων 
τεσσαράκοντα και εννέα χιλιάδων διακοσίων σαράντα (δρχ. 9.240) αντί¬ 
στοιχα για τις εργασίες των παραγράφων 10, 11 και 13 για την χρονική 
περίοδο από 1.7.1991 έως 31.12.1991. 

2. Στον Α' Μηχανικό του πλοίου για την εποπτεία εκτέλεσης των έξτρα 
εργασιών μηχανοστασίου, καταβάλλεται επίδομα 10% υπολογιζόμενου επί 
του συνόλου της αμοιβής εκτέλεσης των εργασιών τούτων. 

3. Οι έξτρα ηλεκτρολογικές εργασίες, όταν η εκτέλεση τους ανατίθεται 
στον ηλεκτρολόγο, αμοίβονται ιδιαιτέρως. Ο προσδιορισμός των εργασιών 
αυτών και ο καθορισμός της αμοιβής εκτέλεσής των ορίζονται από το άρθρο 
29 της από 2.7.1991 Σ.Σ.Ε. των πληρωμάτων των Ε/Γ-Α/Κ πλοίων 
(ΦΕΚ 675/7.8.1991 τεύχος Β') οι διατάξεις της οποίας εφαρμόζονται 
ανάλογα. 

'Αρθρον 15 
Εισφορές Κρατήσεις 

Οι νόμιμες εισφορές και κρατήσεις υπέρ των Ταμείων Ασφάλισης και 
Προνοίας Ε.Ν. (ΝΑΤ - ΤΠΑΕΝ - ΤΠΚΠΕΝ - ΕΛΟΕΝ - ΚΕΑΝ) ως και του 
Δημοσίου που βαρύνουν τους ναυτικούς εκπίπτονται από τις αποδοχές που 
αναφέρονται στα προηγούμενα άρθρα της παρούσης. 

'Αρθρον 16 

Οικογενειακά Επιδόματα 

Ο Πλοιοκτήτης της παρούσης σύμβασης καταβάλλει ποσοστό 2% σύμ¬ 
φωνα με το άρθρο 25 του Νόμου 1085/1980, εισπραττόμενο από το ΝΑΤ 
με σκοπό τη χορήγηση οικογενειακών επιδομάτων στους Έλληνες ναυτι¬ 
κούς. Το παραπάνω ποσόν μαζί με το ένα τοις εκατό (1%) ποσοστό συμμε¬ 
τοχής του ναυτικού, υπολογίζεται επι των υποκειμένων σε εισφορά υπέρ του 
ΝΑΤ αποδοχών των ναυτικών. 

'Αρθρον 17 
Επικουρική Ασφάλιση 

Ο Πλοιοκτήτης της παρούσης Συλλογικής Σύμβασης καταβάλλει ποσο¬ 
στό 2% σύμφωνα με το άρθρο 28 του Νόμου 1220/81, εισπραττόμενον 
από το ΝΑΤ με σκοπό την παροχή στους Έλληνες ναυτικούς επικουρικής 
σύνταξης. Το παραπάνω ποσοστό μαζί με το εκ δύο τοις εκατό (2%) ποσο¬ 
στό συμμετοχής του ναυτικού υπολογίζεται επί των υποκειμένων εις εισφο¬ 
ράν υπέρ του ΝΑΤ αποδοχών του ναυτικού. 

'Αρθρον 18 
Ναυτολόγηση 

1. Το πλήρωμα του πλοίου που αφορά την παρούσα Συλλογική Σύμβαση 
καταρτίζεται από τα τακτικά μέλη των συμβαλλόμενων Ναυτικών Οργα¬ 
νώσεων που ανήκουν στην δύναμη της Π.Ν.Ο. κατ’ απόλυτη εκλογή της 
υπηρεσίας. 

2. Προκειμένου περί προσώπων που δεν ανήκουν στις ως άνω Οργανώ¬ 
σεις, αυτές κατόπιν αιτήσεως των ενδιαφερομένων, υποχρεούνται στην εγ¬ 
γραφή αυτών ως μελών τους, εφόσον έχουν τα προβλεπόμενα προσόντα. 


'Αρθρον 19 

Η παρούσα Σ.Σ.Ε. έχει ανάλογη εφαρμογή και για τους ναυτολογημέ¬ 
νους στο Ερευνητικό - Αλιευτικό σκάφος του Ερευνητικού Κέντρου Κρήτης 
«ΦΙΛΙΑ». 


'Αρθρον 20 
Χρόνος Ισχύος 


Η παρούσα Συλλογική Σύμβαση ισχύει αναδρομικά για την από 
1.1.1991 μέχρι 31.12.1991 χρονική περίοδο, συντάχθηκε δε σε τρία αντί¬ 
τυπα και έλαβαν τα συμβαλλόμενα μέρη από ένα, το δε τρίτον υποβάλλεται 
στο Υπουργείου Εμπορικής Ναυτιλίας για κύρωση σύμφωνα με το Νόμο και 
την υπ’ αριθ. Ν.Υ/1635/16.5.1985 Κοινή Απόφαση των Υπουργών Οι¬ 
κονομικών - Εργασίας - Εμπορικής Ναυτιλίας - Έρευνας και Τεχνολογίας. 


ΟΙ ΣΥΜΒΑΛΛΟΜΕΝΟΙ 


Δια το 

ΕΘΝΙΚΟ ΚΕΝΤΡΟ 
ΘΑΛΑΣΣΙΩΝ ΕΡΕΥΝΩΝ 
Ο Εξ/νος Σύμβουλος 
ΜΙΧΑΗΛ ΜΙΧΑΗΛ 


Δια την 

ΠΑΝΕΛΛΗΝΙΑ ΝΑΥΤΙΚΗ 
ΟΜΟΣΠΟΝΔΙΑ 
Ο Γεν. Γραμματέας 
ΜΙΧ. ΖΕΝΖΕΦΥΛΛΗΣ 


-φ- 

Αριθ. οικ.330/56 

Συγκρότηση Κεντρικού Συμβουλίου Χωροταξίας, Οικισμού 
και Περιβάλλοντος. 


( 6 ) 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 19 παρ. 3 του Ν. 1476/1984 «Διορισμός σε 
μόνιμες θέσεις του προσωπικού με σχέση εργασίας ιδιωτικού δικαίου του 
δημοσίου, των ΝΠΔΔ, των ΟΤΑ και άλλες διατάξεις» (Α 137) 

2. Τις διατάξεις των άρθρων 21 και 22 του Π.Δ. 51/1988 (ΦΕΚ 19Α) 
«Οργανισμός Υπουργείου ΠΕΧΩΔΕ». 

3. Τη με αρ. πρωτ. οικ.92554/2077/17.10.1991 απόφαση του Υφυ¬ 
πουργού ΠΕΧΩΔΕ, που αφορά μεταβίβαση αρμοδιοτήτων του Υφυπουρ¬ 
γού ΠΕΧΩΔΕ στο Γενικό Γραμματέα, στους Γενικούς Δ/ντές και στους 
προϊσταμένους δ/νσεων και τμημάτων του Υπουργείου ΠΕΧΩΔΕ (ΦΕΚ 
858Β). 

4. Το με αρ. Δ16α/2/1240/911 αφ/27.12.1991 έγγραφο της Γενι¬ 
κής Γραμματείας Δημοσίων Έργων. 

5. Το με αριθ. 27504/31.12.1991 έγγραφο του ΤΕΕ, αποφασί¬ 
ζουμε: 

1. Συγκροτείται το Κεντρικό Συμβούλιο Χωροταξίας, Οικισμού και Πε¬ 
ριβάλλοντος από τους παρακάτω: 

α) Παυλόπουλο Κων/νο, Γενικό Δ/ντή Πολεοδομίας, με αναπληρωτή 
την Μπασουκέα Ευδοκία, του κλάδου ΠΕ αρχ/νων μηχ/κών με Α β. 

β) Σακλαμπανάκη Ευάγγελο, Γενικό Δ/ντή Διοίκησης, με αναπληρωτή 
τη Μαρία Σεψά, του κλάδου ΠΕ αρχ/νων μηχ/κών με Α β. 

γ) Βλαντού Αλεξάνδρα, του κλάδου ΠΕ αρχ/νων μηχ/κών με Α β, με 
αναπληρωτή την Κοσμά Χριστίνα, του κλάδου ΠΕ αγρονόμων - τοπογρά- 
φων μηχ/κών με Α β. 

δ) Τάρκα Ευανθία, του κλάδου ΠΕ αρχ/νων μηχ/κών με Α β, εκπρό¬ 
σωπο της Γεν. Γραμματείας Δημοσίων Έργων, με αναπληρωτή τον Γιά- 
νακα Γεώργιο, του κλάδου ΠΕ αρχ/νων μηχ/κών με Α β. 

ε) Παπαδόπουλο Σπύρο, αρχ/νων μηχ/κό, εκπρόσωπο του ΤΕΕ, με 
αναπληρωτή τον Δεσπστίδη Νικόλαο, αρχ/να μηχ/κό. 

’Οταν εξετάζονται θέματα που εισηγούνται οι δ/νσεις Περιβαλλοντικού 
Σχεδιασμού και Ελέγχου Ατμοσφαιρικής Ρύπανσης και θορύβου, στο Συμ¬ 
βούλιο μετέχουν αντί της Βλαντού Αλεξάνδρας και της αναπληρώτριας της, 
ο Καρδάσης Γεώργιος, Γεν. Δ/ντής Περιβάλλοντος, με αναπληρωτή τον 
Ζήκο Πάρι, μαθηματικό - περιβαλλοντολόγο με Α β. 

2. Πρόεδρος του Συμβουλίου ορίζεται ο Παυλόπουλος Κων/νος, με ανα¬ 
πληρωτή τον Σακλαμπανάκη Ευάγγελο. 

Γραμματέας του Συμβουλίου ορίζεται η Αναστασία Δρόσου - Λουκά του 
κλάδου διοικητικών - οικονομικών με Α β, με αναπληρωτή τον Εμμανουήλ 
Καραγιάννη, του κλάδου ΔΕ διοικητικών - λογ/κών με Α β. 

3. Η θητεία του Κεντρικού Συμβουλίου Χωροταξίας, Οικισμού και Περι¬ 
βάλλοντος λήγει την 31.12.1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1992 

Με Εντολή Υπουργού 

Ο Γενικός Γραμματέας 
Β. ΚΟΡΚΟΛΟΠΟΤΛΟΣ 

-♦-Τ- 

Αριθ. 8435 (7) 

Αποδοχή τίτλου Επίτιμου Διδάκτορα στον Α. Σιμαντώβ. 

Ο ΠΡΥΤΑΝΗΣ ΤΟΥ 

ΓΕΩΡΓΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1) Τις διατάξεις των άρθρων: 50 (παρ. 4) του Ν. 1268/1982 και 26 
(παρ. 1) του Εσωστερικού Κανονισμού λειτουργίας του Γεωργικού Πανεπι¬ 
στημίου Αθηνών (ΦΕΚ τ. Β' 165/16.3.1990). 

2) Την εισήγηση της Γενικής Συνέλευσης του Τμήματος Γεωργικής Οι¬ 
κονομίας (Συνεδρία 31.8.1990) και 

3) Την απόφαση της Συγκλήτου (Συνεδρία 126/7.5.1991) του Γεωργι¬ 
κού Πανεπιστημίου Αθηνών, αποφασίζουμε: 

Απονέμεται ο τίτλος του Επίτιμου Διδάκτορα του Γεωργικού Πανεπιστη¬ 
μίου Αθηνών στον Α. Σιμαντώβ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1991 

Ο Πρύτανης 
ΜΙΧ. ΛΟΥΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο από 15.11.1991 Π. Διάταγμα, το οποίο δημοσιεύτηκε στο ΦΕΚ 
982/Β/28.11.1991 και αφορά τη σύσταση του αυτοτελούς κοινωφελούς 
Ιδρύματος με την ονομασία «ΚΟΙΝΩΦΕΛΕΣ ΙΔΡΥΜΑ ΣΤΑΥΡΟΥ ΚΑΙ 
ΜΙΜΙΚΑΣ ΚΑΡΑΣΟΥΛΗ ΕΞ ΑΓΚΥΡΑ— ΜΙΚΡΑΣ ΑΣΙΑΣ ΚΑΙ ΤΟΥ 
ΟΙΚΟΥ ΑΥΤΩΝ», γίνονται οι παρακάτω διορθώσεις: 

α) Στον στίχο 2 του άρθρου 2 το εσφαλμένο «Τα καταλειπόμενα» στο 
ορθό «της καταλειπομένης». 

β) Στον στίχο 6 του άρθρου 2 το εσφαλμένο «Η παροχή ενισχύσεως» στο 
ορθό «η στην παροχή ενισχύσεως». 

γ) Στον στίχο 10 του άρθρου 2 το εσφαλμένο «Μέρους των προσόδων αυ¬ 
τών» στο ορθό «μέρος των προσόδων αυτού». 

δ) Στην παραγ. I - Υποδ. δ\ στον στίχο 6 του άρθρου 3 το εσφαλμένο 
«Στην κληρονόμο της Μιμικός Καρασούλη» στο ορθό «στην κληρονόμο της. 
Μιμικά Καρασούλη». 

ε) Στην παρ. 1 - Υποδ. δ\ στον στίχο 12 το εσφαλμένο «Από 4.7.1980 
διαθήκη» στο ορθό «από 4.7.1989 διαθήκη». 

στ) Στην παρ. 1 - Υποδ. δ’. εδάφ. β' του στίχου 3 το εσφαλμένο «Περιέρ¬ 
χεται και η υποθήκευση» στο ορθό «περιέχεται». 

ζ) Στην παρ. 1 - Υποδ. δ'. εδάφ. 5 το εσφαλμένο «Τότε η μείωση θα γίνε¬ 
ται» στο ορθό «τότε η μίσθωση θα γίνεται». 

η) Στην παρ. 3 - Υποδ. δ’. στίχος 4 του άρθρου 4 το εσφαλμένο «Το επώ¬ 
νυμο Καρασάβα» στο ορθό «Καρασάββα». 

Στο άρθρο 3 δεν αναφέρεται η παράγ. 2, αλλά μόνο οι παράγ. 1 και 3, 
οπότε διορθώνεται το 3 σε 2. 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00’ έως 13.30' 

ΤΕΕΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » 

β; 

» 

23.000 

Υ) 

» » » 

Γ' 1 

» 

7.000 

δ) 

» » » 

Δ' 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

» 

2.000 

ι) 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός άριθ. κατάθεσης στο Δημόσιο Ταμείο 3512 


Ποσοστό" 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















